Seun (7) deur vriend geskietArgieffoto Ao. Gerda Swart, woordvoerder van die polisie, sê die voorval het Vrydag in die KwaNobuhle informele nedersetting buite Uitenhage plaasgevind. “Die 12-jarige seun is na sy vriend se pa se slaapkamer waar hy die vuurwapen gevind het. Hy het glo die vuurwapen gevat waarna ŉ skoot afgegaan het en die sewejarige seun in die bors getref het.” Die beseerde seun is na ŉ hospitaal gehaas vir behandeling. Die 12-jarige seun is in die sorg van sy ouers vrygelaat en sal na verwagting Maandag in die KwaNobuhle-landdroshof verskyn op aanklag van poging tot moord. Die polisie ondersoek die moontlikheid van nog aanklagte volgens die Vuurwapenbeheerwet.